

ที่ มท ๐๘21.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐3๐๐

 มกราคม 2๕68

เรื่อง คำแนะนำ หลักเกณฑ์ วิธีการ และเงื่อนไขการบริหารจัดการการเผาในพื้นที่เกษตร

เรียน ผู้ว่าราชการจังหวัด ทุกจังหวัด

อ้างถึง 1. หนังสือกระทรวงมหาดไทย ด่วนที่สุด ที่ มท 0820.3/ว 10385 ลงวันที่ 27 ตุลาคม 2566

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 4032 ลงวันที่ 19 กันยายน 2567

 3. หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 4816 ลงวันที่ 12 พฤศจิกายน 2567

 4. หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 145 ลงวันที่ 14 มกราคม 2568

 5. หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 199 ลงวันที่ 16 มกราคม 2568

 6. หนังสือกระทรวงมหาดไทย ด่วนที่สุด ที่ มท 0820.3/ว 508 ลงวันที่ 17 มกราคม 2568

สิ่งที่ส่งมาด้วย สำเนาหนังสือกระทรวงมหาดไทย ด่วนที่สุด ที่ มท 0211.5/ว 566

 ลงวันที่ 20 มกราคม 2568 จำนวน 1 ชุด

 ตามที่ กระทรวงมหาดไทยและกรมส่งเสริมการปกครองท้องถิ่นได้แจ้งแนวทางเกี่ยวกับ
การป้องกันและแก้ไขปัญหาไฟป่า หมอกควัน และฝุ่นละอองขนาดเล็ก PM2.5 เพื่อให้องค์กรปกครองส่วนท้องถิ่นนำไปใช้เป็นแนวทางในการดำเนินการป้องกันและแก้ไขปัญหาไฟป่า หมอกควัน และฝุ่นละอองขนาดเล็ก PM2.5
ในพื้นที่ต่อไป นั้น

 กรมส่งเสริมการปกครองท้องถิ่นได้รับแจ้งจากกระทรวงมหาดไทยว่า กรมควบคุมมลพิษ
ในฐานะฝ่ายเลขานุการของคณะกรรมการอำนวยการเพื่อการจัดการปัญหามลพิษทางอากาศ ได้จัดทำคำแนะนำ หลักเกณฑ์ วิธีการ และเงื่อนไขการบริหารจัดการการเผาในพื้นที่เกษตร เพื่อใช้เป็นแนวทางในการบริหารจัดการ
การเผาในพื้นที่เกษตรที่มีความจำเป็นต้องใช้ไฟให้เหมาะสม ตามบริบทของพื้นที่จังหวัด ตามมาตรการรับมือสถานการณ์ไฟป่า หมอกควัน และฝุ่นละออง ปี 2568 โดยให้กรมส่งเสริมการปกครองท้องถิ่นพิจารณาดำเนินการในส่วนที่เกี่ยวข้อง และแจ้งหน่วยงานในสังกัดที่เกี่ยวข้อง ส่วนราชการระดับภูมิภาค อำเภอ
และองค์กรปกครองส่วนท้องถิ่น เพื่อใช้เป็นแนวทางในด้านการบริหารจัดการการเผาในพื้นที่การเกษตร
และการบริหารจัดการไฟในพื้นที่เกษตรในระดับจังหวัด/ระดับพื้นที่ ตามภารกิจและอำนาจหน้าที่ของหน่วยงาน ทั้งนี้ ให้เป็นแนวทางการดำเนินงานที่กระทรวงเกษตรและสหกรณ์กำหนด และกลไกการดำเนินงานของจังหวัด ดังนั้น เพื่อให้การบริหารจัดการการเผาในพื้นที่เกษตร และการบริหารจัดการไฟในพื้นที่เกษตรเป็นไปด้วย
ความเรียบร้อย ขอความร่วมมือจังหวัดดำเนินการ ดังนี้

 1. แจ้งคำแนะนำ หลักเกณฑ์ วิธีการ และเงื่อนไขการบริหารจัดการการเผาในพื้นที่เกษตร
ของกรมควบคุมมลพิษให้องค์กรปกครองส่วนท้องถิ่นในพื้นที่ทราบ

/2. กำชับองค์กร...

-2-

 2. กำชับองค์กรปกครองส่วนท้องถิ่นดำเนินการตามแนวทางที่กระทรวงมหาดไทยและกรมส่งเสริมการปกครองท้องถิ่นกำหนดตามหนังสือที่อ้างถึง เกี่ยวกับการบริหารจัดการเผาในพื้นที่การเกษตรอย่างเคร่งครัด

 3. ให้องค์กรปกครองส่วนท้องถิ่นบูรณาการร่วมกับหน่วยงานในพื้นที่ในการแก้ไขปัญหา
การเผาในพื้นที่เกษตร โดยต้องเป็นไปตามอำนาจหน้าที่กฎหมายและระเบียบที่เกี่ยวข้อง สนับสนุน
และดำเนินการภายใต้แผนงานและการบังคับบัญชาของผู้ว่าราชการจังหวัดและนายอำเภออย่างเคร่งครัด
และทันสถานการณ์

รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองสาธารณสุขและสิ่งแวดล้อมท้องถิ่น

กลุ่มงานทรัพยากรธรรมชาติ

โทร. 02 241 9000 ต่อ 2113

ไปรษณีย์อิเล็กทรอนิกส์ saraban@dla.go.th

ร.อสถ..................................

ผอ.กสส...............................

ผอ.กง.ทช.............................

หน.กง...................................

จนท.......................................

|  |  |
| --- | --- |
| **A black and white image of a garuda  Description automatically generated** |  **บันทึกข้อความ** |

**ส่วนราชการ** กรมส่งเสริมการปกครองท้องถิ่น (กองสาธารณสุขและสิ่งแวดล้อมท้องถิ่น) โทร. ๐-๒๒๔๑-๙๐๐๐ ต่อ 2113

**ที่** มท ๐๘21.3/ **วันที่** มกราคม ๒๕68

**เรื่อง** คำแนะนำ หลักเกณฑ์ วิธีการ และเงื่อนไขการบริหารจัดการการเผาในพื้นที่เกษตร

เรียน ปลัดกระทรวงมหาดไทย

 ตามหนังสือกระทรวงมหาดไทย ด่วนที่สุด ที่ มท 0211.5/ว 566 ลงวันที่ 20 มกราคม 2568
ส่งคำแนะนำ หลักเกณฑ์ วิธีการ และเงื่อนไขการบริหารจัดการการเผาในพื้นที่เกษตร โดยให้กรมส่งเสริม
การปกครองท้องถิ่นพิจารณาดำเนินการในส่วนที่เกี่ยวข้องต่อไป นั้น

 กรมส่งเสริมการปกครองท้องถิ่นได้ดำเนินการขอความร่วมมือจังหวัดแจ้งคำแนะนำ หลักเกณฑ์ วิธีการ และเงื่อนไขการบริหารจัดการการเผาในพื้นที่เกษตรให้องค์กรปกครองส่วนท้องถิ่นในพื้นที่ทราบ และกำชับให้องค์กรปกครองส่วนท้องถิ่นดำเนินการตามแนวทางที่กระทรวงมหาดไทยกำหนดอย่างเคร่งครัด โดยกรมส่งเสริมการปกครองท้องถิ่นได้สรุปข้อสั่งการของกรมส่งเสริมการปกครองท้องถิ่นที่เกี่ยวกับมาตรการรับมือสถานการณ์ไฟป่า หมอกควัน และฝุ่นละออง ปี 2568 เรียบร้อยแล้ว จึงขอส่งสรุปข้อสั่งการดังกล่าว
ให้กระทรวงมหาดไทยทราบและดำเนินการในส่วนที่เกี่ยวข้องต่อไป ทั้งนี้ ได้รายงานผ่านทางไปรษณีย์อิเล็กทรอนิกส์ด้วยอีกทางหนึ่งแล้ว รายละเอียดปรากฏตามเอกสารที่แนบมาพร้อมนี้

จึงเรียนมาเพื่อโปรดพิจารณา

 อธิบดีกรมส่งเสริมการปกครองท้องถิ่น

ร.อสถ..................................

ผอ.กสส................................

ผอ.กง.ทช.............................

หน.กง...................................

จนท.......................................

ผอ.กง.สว. ..........................

หน.ฝ. ................................

จนท. .................................